Дунейм щыхыбархэр
Мы махуэхэм
Бадзэуэгъуэм и 9,
щэбэт
Азербайджаным и дипломатие къулыкъум и лэжьакIуэхэм я махуэщ
Аргентинэм и щхьэхуитыныгъэм и махуэщ. 1816 гъэм ар Испанием къыгуэкIащ.
1877 гъэм Уимблдон (Инджылызым и къалащхьэ Лондон пэмыжыжьэ щIыпIэм) щекIуэкIащ теннисымкIэ япэ зэхьэзэхуэр.
1906 гъэм Урысейм и император Николай ЕтIуанэм унафэ къыдигъэкIащ япэ Къэрал думэр зэбгрыгъэкIыжыным теухуауэ.
1945 гъэм ВКП(б)-м и Налшык къалэ комитетым унафэ къищтащ Хэку зауэшхуэм ныкъуэдыкъуэ щыхъуахэм защIэгъэкъуэным теухуауэ.
1957 гъэм Менделеевым и таблицэм 102-нэ элементу хагъэхьащ нобелий зыфIащар.
1959 гъэм Налшык и Театр щхъуантIэм Пятницкэм и цIэр зезыхьэ къэрал академическэ хорым и концерт щекIуэкIащ.
АР-м и цIыхубэ усакIуэ, драматург, УФ-м щэнхабзэмкIэ щIыхь зиIэ и лэжьакIуэ Бэрэтэр Хьэмид къызэралъхурэ илъэс 85-рэ ирокъу.
СурэтыщI-живописец Хьэжу Руслан и ныбжьыр илъэс 84-рэ ирокъу.
УФ-м и Къэрал саугъэтым и лауреат, Урысей Федерацэм и цIыхубэ артисткэ, «Ника» саугъэтыр зрата IэхъуэджакIуэ Лие и ныбжьыр илъэс 78-рэ ирокъу.
Шэрджэс еджагъэшхуэ, ботаник, жылагъуэ лэжьакIуэ Хьэкъун Барэсбий къызэралъхурэ илъэс 75-рэ ирокъу.
КъБР-м мэкъумэш хозяйствэмкIэ щIыхь зиIэ и лэжьакIуэ Беслъэней Чэмал и ныбжьыр илъэс 74-рэ ирокъу.
Украинэм щыщ политик, а къэралым и еплIанэ президенту щыта (2010 — 2014 гъэхэм лэжьащ) Янукович Виктор и ныбжьыр илъэс 66-рэ ирокъу.
Урысей актрисэ, уэрэджыIакIуэ, УФ-м щIыхь зиIэ и артисткэ Гусевэ Екатеринэ и ныбжьыр илъэс 40 ирокъу.
Урысей актёр, режиссёр, Къэрэшей-Шэрджэс Республикэм и цIыхубэ артист Дюжев Дмитрий и ныбжьыр илъэс 38-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 24-рэ, жэщым градус 15 — 18 щыхъунущ.
Бадзэуэгъуэм и 10,
тхьэмахуэ
Урысейм и Дзэ щIыхьым и махуэщ. 1709 гъэм Пётр Езанэм и унафэм щIэт урысеидзэм шведхэм я армэр Полтавэ деж щызэхикъутащ.
Урысей пощтым и махуэщ
Бдзэжьеящэм и махуэщ
Монголием и Къэрал ныпым и махуэщ
1878 гъэм Инджылызым щекIуэкI футбол зэIущIэм арбитрым япэ дыдэу кIэфий къыщигъэсэбэпащ.
1918 гъэм Советхэм я V Урысейпсо съездым РСФСР-м и Конституцэр — япэ Совет Конституцэр — къищтащ.
1925 гъэм ЦИК-м и Президиумымрэ СССР-м и цIыхубэ комиссархэм я советымрэ я унафэкIэ къызэрагъэпэщащ Совет Союзым и Телеграф агентствэр — ТАСС жыхуиIэр.
1934 гъэм СССР-м къыщызэрагъэпэщащ къэрал кIуэцI IуэхухэмкIэ цIыхубэ комиссариатыр (НКВД).
КъШР-м и цIыхубэ усакIуэ, Абхъазым щэнхабзэмкIэ щIыхь зиIэ и лэжьакIуэ Хьэнфэн Алим къызэ-ралъхурэ илъэс 94-рэ ирокъу.
Къэрал лэжьакIуэ, УФ-м щIыхь зиIэ и юрист Щоджэн Iэбу и ныбжьыр илъэс 85-рэ ирокъу.
КъБР-м щIыхь зиIэ и артисткэ Срыкъуэ ХьэмщIасэ къызэралъхурэ илъэс 84-рэ ирокъу.
Химие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Ибрэхьим Хьэмзэт и ныбжьыр илъэс 82-рэ ирокъу.
Техникэ щIэныгъэхэм я доктор, КъБКъУ-м и профессор, ЩIДАА-м и академик Сэбаншы Хъусен и ныбжьыр илъэс 74-рэ ирокъу.
Жылагъуэ лэжьакIуэ, Сирием и Адыгэ ФIыщIэ Хасэм и тхьэмадэ Гугу Акрэм и ныбжьыр илъэс 73-рэ ирокъу.
УФ-м и цIыхубэ артист, теленэтынхэр езыгъэкIуэкIыу щыта Олейников Илья къызэралъхурэ илъэс 69-рэ ирокъу.
УФ-м и цIыхубэ артист Стоянов Юрий и ныбжьыр илъэс 59-рэ ирокъу.
КъБР-м цIыхухэм социальнэу защIэгъэкъуэнымкIэ щIыхь зиIэ и лэжьакIуэ, «Хэкум и пащхьэм щиIэ фIыщIэхэм папщIэ» орденым и 2-нэ нагъыщэр зыхуагъэфэща Портэ Галинэ къыщалъхуа махуэщ.
КъБР-ми КъШР-ми щIыхь зиIэ я артисткэ Шэрджэс Iэсият къыщалъхуа махуэщ.
Урысей фигурист, УФ-м спортымкIэ щIыхь зиIэ и мастер, Олимп чемпион Кацалапов Никитэ и ныбжьыр илъэс 25-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 22 — 25-рэ, жэщым градус 15 — 18 щыхъунущ.
Бадзэуэгъуэм и 11,
блыщхьэ
ЦIыху бжыгъэм хэхъуэным и дунейпсо махуэщ
Шоколадым и дунейпсо махуэщ
1700 гъэм Берлин къыщызэIуахащ Германием щIэныгъэхэмкIэ и академиер. Абы и япэ президенту хахат дуней псом щыцIэрыIуэ нэмыцэ философ икIи математик Лейбниц Готфрид.
1941 гъэм щIидзащ Киев къалэр хъумэжыным теухуа зауэ гуащIэм.
1958 гъэм «Кабардинка» къэрал къэфакIуэ ансамблыр Монголием кIуащ, абы и лъэпкъ махуэшхуэм хэтын папщIэ.
1987 гъэм ЩIы хъурейм цIыхуу щыпсэур меларди 5 ирикъуащ.
1998 гъэм Москва къыщызэIуахащ НыбжьыщIэхэм я дунейпсо спорт джэгухэр
tБиологие щIэныгъэхэм я доктор, профессор, КъБР-м щIэныгъэхэмкIэ щIыхь зиIэ и лэжьакIуэ КIэрэф Майе къызэралъхурэ илъэс 84-рэ ирокъу.
tКъБР-м и цIыхубэ артист Къуныжь Алим и ныбжьыр илъэс 68-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэшх къыщешхынущ. Хуабэр махуэм градус 20 — 23-рэ, жэщым градус 14 — 17 щыхъунущ.
НапэкIуэцIыр зыгъэхьэзырар
ЖэкIэмыхъу Маринэщ.
